Les entitats beneficiàries de les subvencions resten obligades a realitzar-ne la justificació davant de Servei Públic d'Ocupació de Catalunya en el termini màxim de dos mesos des de la finalització del programa subvencionat.
Documentació per a la justificació econòmica de la convocatòria 2017:
Certificat per a la justificació econòmica ( G146NAODL-055 ).
Relació general de despeses del Programa subvencionat (només si l'expedient conté més d'un projecte) ( G146NAODL-056 ).
Relació de despeses per a cadascun dels projectes a justificar que han estat subvencionats ( G146NAODL-057 ).
Els originals o la còpia compulsada de tots els justificants de despesa, que es marcaran amb un segell, indicant-hi la subvenció que es justifica i, si s'escau, l'import o percentatge que s'imputa com els documents acreditatius del seu pagament.
Declaració responsable dels imports liquidats amb Hisenda pel que fa a la retenció de l'IRPF en concepte de factures.
Aquest model s'ha de presentar en el cas alguna de les activitats realitzades amb mitjans aliens hagin estat facturades per part de persones físiques ( G146NAODL-058 ).
Declaració responsable relativa a la contractació.
Ateses les característiques del Programa de suport i acompanyament a la planificació estratègica, aquest model s'ha de presentar en tots els casos ( G146NAODL-059 ).
Declaració per a la verificació de l'elegibilitat de l'IVA.
Aquest model també s'ha de presentar en tots els casos ( G146NAODL-060 ).
Dades de les empreses participants en el programa:
- Relació dades de les empreses ( G146NAODL-061 ).
Guia de prescripcions tècniques 2017
Guia de prescripcions tècniques 2018
La justificació tècnica a la finalització dels projectes del Programa de suport i acompanyament a la planificació estratègica, en funció de la tipologia de projecte, consistirà en la documentació següent:
a) Còpia completa dels plans i programes subvencionats.
b) Informe de desenvolupament de cada projecte.
c) Qualsevol altre producte identificat inicialment en la memòria descriptiva de les accions subvencionades.
Els continguts dels plans i programes es troben descrits a la base 29 de l'Ordre EMO/258/2014, de 5 d'agost.
a) Informes de desenvolupament de les activitats subvencionades.
b) Qualsevol altre producte identificat inicialment en la memòria descriptiva dels projectes subvencionats.
Cal presentar aquesta documentació en el termini de dos mesos a partir de la finalització del Programa.
Els informes de desenvolupament esmentats hauran de tenir els continguts següents:
- Identificació de les entitats locals, empreses i altres entitats participants, per a cadascun dels projectes subvencionats, on consti la.identificació de les persones que les han representat.
- Descripció de les activitats portades a terme.
- Descripció de la complementarietat existent entre els diferents projectes subvencionats, si s'escau.
- Programa, si s'escau, de les activitats de caire públic desenvolupades (jornades i taules de treball, intercanvis d'experiències, etc.), el seu cronograma efectiu, així com el lloc i les dates de realització de les activitats.
- Descripció de la complementarietat dels projectes implementats amb d'altres iniciatives que es porten a terme al territori.
- Valoració dels projectes portats a terme i dels resultats assolits.
- Identificació dels productes aconseguits que cal entregar juntament amb aquest informe.
- Lliçons apreses i possibles iniciatives o projectes que es podrien posar en marxa al territori a curt i/o mig termini, en l'àmbit de l'ocupació i el desenvolupament econòmic local.
- Anàlisi i valoració del marc de cooperació aconseguit entre les entitats locals que donen suport als projectes així com amb la resta d'entitats i/o empreses implicades en el projecte.
- Anàlisi de les principals dificultats presentades durant l'execució dels projectes.
- Llista amb les dades de les empreses participants en el Programa, segons l'annex 4 de la Guia de Prescripcions Tècniques
A aquest informe, si s'escau, cal adjuntar tota la documentació generada en la realització d'activitats de caire públic desenvolupades (jornades i taules de treball, intercanvis d'experiències, etc.), els currículums dels ponents, les ponències i altres materials produïts, els materials de difusió, el llistat de persones assistents o qualsevol altre producte identificat inicialment en la memòria descriptiva de les accions subvencionades.
L'informe s'ha de lliurar segons les indicacions contingudes a les Guia de prescripcions tècniques corresponents.
Les entitats locals beneficiàries hauran de presentar davant del Servei Públic d'Ocupació de Catalunya la documentació de justificació econòmica següent:
Un certificat emès pel/per la secretari/ària o l'/la interventor/a on s'acrediti que els pagaments corresponen a accions correctament realitzades i a despeses elegibles i justificades mitjançant factures o altres documents comptables de valor probatori equivalent, que han estat efectivament pagades abans de la finalització del període de presentació de la justificació econòmica, un detall dels altres ingressos o subvencions que hagin finançat els projectes subvencionats amb indicació de l'import i la procedència així com un compromís del/de la beneficiari/ària de mantenir en arxiu els documents originals que justifiquen la subvenció.
En cas que s'hagi subvencionat més d'un projecte en el marc de l'expedient administratiu, una relació general de despeses que contingui tots els projectes subvencionats.
Per a cadascun dels projectes s'identificarà el codi de projecte, la denominació, el cost previst, l'import atorgat i el cost real.
Per a cada projecte subvencionat, una relació classificada de totes les despeses imputades, d'acord amb l'estructura de costos establerta pel programa, en què s'identifiqui el creditor i el document, l'import, la data d'emissió i la data de pagament i les desviacions produïdes.
Els originals o la còpia compulsada de tots els justificants de despesa, que es marcaran amb un segell, indicant-hi la subvenció que es justifica.
Una declaració responsable dels imports liquidats amb Hisenda pel que fa a la retenció de l'IRPF en concepte de factures.
Aquest model s'ha de presentar en el cas alguna de les activitats realitzades amb mitjans aliens hagin estat facturades per part de persones físiques.
Una declaració responsable relativa a la contractació.
Una declaració per a la verificació de l'elegibilitat de l'IVA.